# Holum Skog Grendehus – årsberetning 2017

#

Eierstyret, med representanter fra Holum Skog Velforening og Skillebekk Vel, ivaretar funksjoner knyttet til økonomi, drift og vedlikehold av Holum Skog grendehus, samt oppfølging av Solstua Barnehage AS som leietaker på dagtid.

Styret har bestått av følgende:

Styrets leder: Bill Søbstad - Skillebekk velforening

Styremedlem: Lasse Gudmundsen - Skillebekk velforening

Styremedlem: Thomas Stryken - Holum Skog velforening

Styremedlem: Roger Malvin Hole - Holum Skog velforening

Årsresultat 2017 ble et underskudd på kr 100.915 mot et underskudd på kr. 193.890 i 2016. Det negative resultatet i år og i fjor må i størst grad sees i lys av de løpende utbedringsarbeidene som har blitt gjennomført i 2017 og i 2016. Dette er kostnader som bokføres som vedlikehold og derfor ikke kan fordeles over flere år med aktivering og tilsvarende avskrivninger.

Styret legger nå opp til et budsjett 2018 med kostnader tilpasset de løpende inntektene etter to år med store underskudd for å kunne gjennomføre påkrevd vedlikehold og oppgraderinger.

Sum inntekter i 2017 ble kr 81.927 mot kr. 123.552 i 2016. Avviket på kr. 40.000 mot en normal utleieinntekt fra barnehagen skyldes avregning mot nytt lekeapparat (båt). Lekeapparatet vil være til glede for barnehagen, men også for alle barn i nærmiljøet på kveldstid. Samtidig er dette lekeapparatet satt opp av grendehuset som eier av sikkerhetsmessige hensyn for å kunne skjerme den ene av de nye lysmastene som er blitt plassert på gresset innenfor på barnehagen sitt lekeområde.

Annen utleie på kveldstid/helg utgjør kr. 21.925 i 2017 og styret er fornøyd med at grendehuset brukes av beboere utenom ordinære barnehageaktiviteten. Prisen for utleie er hverdager kr. 500 uten behov for utvask og helgeleie kr. 2500 (inkludert utvask), se også hjemmesiden for regler for leie av grendehuset.

Alle beboere i Holum Skog vel og Skillebekk vel har anledning til å leie grenhuset.

Ta kontakt med vår utleieansvarlig Ole Petter Engedahl på mobil 411 43 044 eller send mail til:

 grendehuset.utleie@gmail.com

Styremedlemmer av Holum Skog og Skillebekk vel får leie grendehuset til «selvkost» og betaler kun for utvask.

Sum driftskostnader ble kr. 186.732 i 2017 mot kr. 321.848 i 2016. Det er som i 2016 særlig vedlikehold (ikke aktiverbart), regnskapshonorar og lys/varme som er de største kostnadspostene også i 2017. Det har i 2017 påløpt avskrivninger på nye lys i ballbingen som er aktivert i balansen.

Samlet innestående på bank er kr. 791.980 hvorav kr. 765.265 står på en sparekonto.

Leverandørgjelden er på kr 56.394 hvorav største beløpet er på kr. 43.750 vedrørende faktura fra J C B Bygg & Anlegg. Denne er ikke godkjent på grunn feil fakturering ihht til avtalt pristilbud. Den øvrige leverandørgjelden er betalt i 2018.

Styret har i 2017 flyttet regnskapsføringen til Sandberg Regnskap AS og derfor fremkommer denne kostnaden på to linjer i 2017.

For å forenkle den løpende kostnadsfordelingen mellom barnehagen og grendehuset er det inngått en avtale om dette i 2017. Kostnader som lys og varme, renovasjon og internett blir fordelt med en sjablong på 60/40 med største prosenten på barnehagen. For 2017 er det mottatt en faktura fra barnehagen på kr. 29.958 for disse kostnadene. Dette er nok litt høyere enn normalt da det er etterfakturert lys/varme etter at det har skjedd en feil med avlesing av måler. Denne posten står ubetalt (men kostnadsført) ved nyttår og er derfor satt opp under kortsiktig gjeld på konto 2980.

Tiltaksfondet utgjør per. 31.12.2017 kr. 40.000. Dette er avsatte midler for barn og unge i sammenheng med aktiviteter på grendehuset. Det kan søkes om bruk av midler fra dette fondet til aktiviteter innenfor formålet.

Den 08.10.2015 signerte Holum Skog Grendehus avtale med Telenor om oppføring av en basestasjon ved ballbingen for å gi en bedre mobildekning til beboere i og rundt Holumskog og Skillebekk. Styret har arbeidet mye med denne saken, men likevel ikke fått den forventede fremdriften. Dette må bl.a. sees i lys av tekniske utfordringer, men ikke minst en manglende oppfølging fra Telenor som leverandør. Styret er ikke fornøyd med denne prosessen og vil arbeider videre med saken med enda større intensitet og prioritet. Det er vår oppfatning at vår modell med å eie masten selv har medført at Telenor har vist mindre vilje til å få gjennom prosjektet innenfor tilfredsstillende tidsrammer. Vi forventer likevel nå at stasjonen skal være i funksjon i første halvdel av 2018.

Styret har i 2017 signert ny utleiekontrakt med Solstua barnehage AS.

Ole Petter Engedahl er fortsatt engasjert for levering av vaktmestertjenester i tillegg til jobben som utleieansvarlig. Han har vært utleieansvarlig siden 1.mai 2017